دروس كورسي الخصوصية
بيها دروس خصوصية مدفوعة وبيها دروس خصوصية مجانية. كورسي بيها دروس تلائم جميع انواع الطلبة من السجاجة للي بس يريد ينجح ويعبر. وية كورسي تعلم مثل ما تريد
شنو يعني تفاعلي؟
يعني الدروس الي بكورسي مصممة على طريقة التدريس الفنلندية (نظام التعليم الافضل بالعالم) هاي الدروس تخلي الطالب يتفاعل ويه المحتوى التعليمي وفق اساليب التدريس المتبعة وبسبب وجود وسائل الايضاح والفيديوات التعليمية الطالب راح يفتهم الموضوع الدراسي بطريقة اسرع واسهل
اراء طلبة و مستخدمي منصة كورسي
اكثر درس حبيتة الاحياء بسبب المدرس لان المدرس الي عدنا بالمدرسة جان مصعب علينة المادة. خلال فترة دراستي وتحضيري للامتحان جربت اكثر من استاذ على منصة كورسي واختاريت المدرس الي يفهمني اكثر. هاي الخاصية مموجودة بمدرستي
من توقفت الدراسة بسبب الظروف الامنية وبسبب كورونا ما كدرت اروح للمدرسة وادرس ولكن بفضل كورسي والمنصات الالكترونية الموجودة حالياً كدرت ادرس وعالاقل احضر نفسي للامتحان
اني ربة بيت وطالبة خارجي حلمي وطموحي ادخل الكلية واتخرج احصل شهادة. من جنت صف ثالث واجهت صعوبة بالنجاح لان الدراسة صعبة وماكو طرق ادرس عليها واني بالبيت. اضطريت اشد خصوصي وكلفني هواية. بهاي الفترة شفت كورسي وساعدتني هواية ان اتحضر لامتحانات السادس
اني طالب سادس وورة الدوام اشتغل بمحل ملابس اعين نفسي واهلي وماعندي وكت اروح خصوصي واقرة وصراحة حتى فلوس ماعندي هواية تخليني ادفع للخصوصي هاي الفلوس المبالغ بيها. مرة باحد الكروبات لكيت كورسي يوفر دروس اكدر ادرسهن باي وقت وباي مكان. هسة اني وبالشغل ادرس من يكون ماكو زبائن عندي